Melléklet a……. /2011. számú Képv. test. határozathoz

ELLÁTÁSI SZERZŐDÉS

a szociális alapszolgáltatás keretébe tartozó  étkeztetés, házi segítségnyújtás, idősek nappali ellátása, családsegítés biztosítására
amely létrejött egyrészről

Kiskőrös Város Önkormányzata  (székhelye: 6200 Kiskőrös, Petőfi tér 1., adószáma:…………………………), képviseli: Domonyi László polgármester (a továbbiakban: Önkormányzat), 
másrészről

Magyarországi Baptista Egyház (székhelye: 1068 Budapest, Benczúr u.31., adószáma:………………………) , képviseli: Opauszki György ( a továbbiakban: Egyház)

között a szociális igazgatásról és szociális ellátásokról szóló 1993. évi III. törvény (a továbbiakban: Szt.) 121.§ (1) - (2) bekezdései, valamint Kiskőrös Város Képviselő-testületének 2011. ………hó.. . napján kelt       /2010. Képv. test. határozata alapján az alábbiak szerint:

1. Kiskőrös Város Önkormányzata – az Szt. 62.§.-64.§-aiban és 65/F.§. (1) bekezdés a) pontjában meghatározott személyes gondoskodást nyújtó, étkeztetés, házi segítségnyújtás, családsegítés, nappali ellátás (idősek klubja) szociális alapszolgáltatásokat, mint kötelező önkormányzati feladatot a Magyarországi Baptista Egyház fenntartásában működő Filadelfia Segítő Szolgálaton (székhely: 6200 Kiskőrös, Szűcs J. u. 8., ágazati azonosítója:………………… ) keresztül, ellátási szerződés útján biztosítja. 

2. A Fővárosi Bíróság a Pk………………….. számú, ……………………. napján kelt határozatával a Magyarországi Baptista Egyházat társadalmi szervezetként nyilvántartásba vette.
3. Az Egyház a jelen szerződés aláírásával kijelenti, hogy a szerződésben meghatározott, általa nyújtott étkeztetés, házi segítségnyújtás, nappali ellátás (idősek klubja), családsegítés szociális alapszolgáltatásokra vonatkozó jogszabályokat, szakmai követelményeket, a nyilvántartási kötelezettségeket, az adatvédelem és adatkezelés szabályait ismeri, azokat betartja és betartatja. 
4. Azt Egyház vállalja hogy az étkeztetést, házi segítségnyújtást, családsegítést, nappali ellátást (idősek klubja) érvényes működési engedély birtokában, az abban foglaltak alapján, a működési engedélyben meghatározott létszámig (házi segítségnyújtás esetén legalább 40 fő, nappali ellátás (idősek klubja) esetén legalább 30 fő részére), a hatályos szakmai jogszabályi előírásoknak és szakmai-módszertani követelményeknek megfelelően, továbbá az általa elkészített szakmai program alapján biztosítja Kiskőrös Város Közigazgatási területén. 
5. Az Egyház az étkeztetés, házi segítségnyújtás, családsegítés, nappali ellátás (idősek klubja) biztosításához szükséges tárgyi, szakmai, működési és személyi feltételek biztosításáról maga gondoskodik, az ezekkel kapcsolatban felmerülő költségek az Egyházat terhelik.
6. A szerződő felek megállapodnak abban, hogy az étkeztetés, házi segítségnyújtás, nappali ellátás (idősek klubja) szociális alapszolgáltatások működéséhez a normatív állami hozzájárulás - vonatkozó jogszabályok szerinti – igénylése és az azzal történő elszámolás az ellátást biztosító Egyház hatáskörébe tartozik. 
7. A családsegítés szociális alapszolgáltatás működéséhez a normatív állami hozzájárulás - vonatkozó jogszabályok szerinti – igénylése és az azzal történő elszámolás az Önkormányzat hatáskörébe tartozik. Az Önkormányzat a normatív állami hozzájárulás időarányos részét havonta, a tárgyhónapot követő hónap 10. napjáig átutalja az Egyház részére a …………………………….. Banknál vezetet……………………. számlaszámra. Az Egyház köteles írásban elszámolni az Önkormányzattal a tárgyévet követő év február 15. napjáig a normatív állami hozzájárulás felhasználásáról. 
8. Az Egyház által nyújtott szolgáltatásokért az Önkormányzatot pénzbeli támogatási kötelezettség nem terheli.
9. Az Egyház az étkeztetés, házi segítségnyújtás, nappali ellátás (idősek klubja) intézményi térítési díját - az Szt-ben, valamint a 29/1993. (VII.29.) Kormányrendeletben foglalt előírások figyelembe vételével –  állapítja meg. A megállapított intézményi térítési díjról írásban értesíti az Önkormányzatot.
10. Az Egyház évente a Szt. által meghatározott rendszerességgel jogosult a térítési díj felülvizsgálatára.
11. A szolgáltatásért fizetendő személyi térítési díj csökkentése, elengedése az Egyház által meghatározott módon, a jogszabályi előírások figyelembe vételével történik.
12. A térítési díj az Egyház, mint fenntartó saját bevételét képezi, melyet a fenti tevékenységéhez szabadon használhat fel.
13. Az Egyház a jelen szerződés alapján végzett tevékenységéről minden naptári év március 31. napjáig köteles írásbeli beszámolót készíteni és azt az Önkormányzatnak megküldeni.

14. Az Egyház kötelezettséget vállal arra, hogy a külön jogszabályban meghatározott adatszolgáltatási kötelezettséget az előírásoknak megfelelően teljesíti, a statisztikai adatgyűjtéshez szükséges adatokat az illetékes szervek rendelkezésére bocsátja. Az Egyház az általa közölt adatok valódiságáért felelősséget vállal.
15. Az Önkormányzat az Egyháztól a feladatellátással kapcsolatban bármikor tájékoztatást kérhet, melyet az Egyház 15 napon belül írásban köteles megadni.
16. Az Egyház vállalja, hogy az ellátás igénybevételéről szóló szabályok betartásával kapcsolatban az ellátást igénylő felé a tájékoztatási és értesítési kötelezettségének folyamatosan eleget tesz. 

17. Az Önkormányzat a tevékenység gyakorlásához szükséges szakmai segítségnyújtással és szakmai információkkal (többek között a jogszabályváltozásokról történő tájékoztatás, pályázati lehetőségekről szóló tájékoztatás, stb.) segíti az Egyházat a feladat ellátásában.
18. Az Egyház az ellátást igénybevevő (és/vagy törvényes képviselője) által, az ellátás során felmerülő kifogások orvoslásával kapcsolatban az SzMSz-ben foglaltak szerint jár el.  Amennyiben az ellátásra jogosultnak a panasz kivizsgálásával kapcsolatban további kifogása van, az Egyház az ellátott kérelmére az írásban benyújtott panaszt – az Egyház állásfoglalásával együtt – 15 napon belül eljuttatja az Önkormányzatnak. Az Önkormányzat a hozzá beérkezett panaszt 30 napon belül kivizsgálja, eredményéről írásban értesíti az ellátottat és az Egyházat.
19. A felek megállapodnak abban, hogy az Önkormányzat az Egyház részére az Önkormányzat kizárólagos tulajdonát képező a Kiskőrös 2442 hrsz-ú, a természetben  Kiskőrös, Kossuth u. 27. szám alatt lévő 1991 m2 nagyságú ingatlant a rajta lévő  277m2 hasznos alapterületű és  48 m2 hasznos alapterületű épülettel és a hozzátartozó 15 m2 alapterületű garázs épülettel együtt az ellátási szerződés fennállásáig  bérbe adja.

20. A felek megállapodnak, hogy az Egyház a bérbe vett ingatlant kizárólag szociális szolgáltatások biztosítására használhatja.

21. A szerződő felek a bérleti díjat havi  50.000,- Ft+ Áfa összegben állapítják meg. Az Egyház a bérleti díjat havonta előre, a tárgyhó 15. napjáig, számla ellenében befizeti az Önkormányzat…………….. számú számlájára. A bérleti díj késedelmes fizetése esetén az Önkormányzat a mindenkor hatályos jogszabály szerint megállapított mértékű késedelmi kamatot számít fel.
22. A 20. pontban megállapított bérleti díjat évente varolizálni kell – első alkalommal 2013. évben – és azt a megelőző évi – a KSH által közzétett – éves fogyasztói árindex-el megnövelve kell kiszámítani. Az így kiszámított és a bérbeadó által közölt új bérleti díjat a bérlő a közlést követő hónap 1. napjától kezdődően köteles megfizetni.
23. A bérelt ingatlan állagmegóvásához szükséges külső és belső karbantartási, valamint belső felújítási intézkedések megtétele az Egyház kötelezettsége és annak költségére történik. Az Egyház a bérelt ingatlanban átalakítást csak az Önkormányzat előzetes írásban adott hozzájárulása alapján végezhet.

24. Az Egyház köteles gondoskodni az épület  központi berendezéseinek karbantartásáról. Köteles gondoskodni az ingatlan előtti közterület tisztántartásáról és az Egyház tevékenységével kapcsolatban keletkezett nem háztartási szemét elszállításáról.

25. Szerződő felek megállapítják, hogy a bérelt ingatlan a jelen szerződés megkötésekor a biztonságtechnikai és tűzvédelmi előírásoknak megfelel. Az ellátási szerződés időtartama alatt a hatósági előírások betartása, az esedékes érintésvédelmi vizsgálatok elvégzése az Egyház feladata és az Egyház költségére történik.

26. Az Egyház köteles értesíteni az Önkormányzatot, ha az Önkormányzatot terhelő munkák szükségessége merül fel, és köteles megengedni, hogy az Önkormányzat azokat elvégezze, továbbá a károk elhárításához szükséges intézkedéseket megtegye, az elmulasztásból eredő károkért felelős.

27. A közüzemi szolgáltatási díjakat az Egyház közvetlenül a szolgáltató szervezetnek fizeti.

28. Jelen szerződés ingatlanra vonatkozó bérleti megállapodását az Egyház a következő hónap utolsó napjára felmondhatja.

29. Az Önkormányzat a következő hónap utolsó napjára felmondhatja az ingatlan bérletére vonatkozó megállapodást, ha az Egyház  a bérleti díj fizetésével elmarad vagy a szerződésben megállapított kötelezettségét megszegi, és fizetési és egyéb kötelezettségének írásbeli felszólítás ellenére sem tesz eleget.

30. Az Egyház a szerződés megszűnésével egyidejűleg köteles az ingatlant, annak tartozékait a birtokbaadás alkalmával jegyzőkönyvben rögzített állapotnak megfelelően (indokolt esetben kifestve, mázolva, kitakarítva), az épület üzemeltetésre átvett központi berendezései üzemképes, rendeltetésszerű használatra alkalmas állapotban az Önkormányzatnak átadni. Cserehelyiségre igényt nem tarthat.

31. Az ellátási szerződés 2011. július 1. napjától határozatlan időre jön létre. 
32. A felek megállapodnak abban, hogy jelen szerződést bármelyik fél jogosult a másik félhez intézett egyoldalú, írásbeli nyilatkozattal, 6 hónapos felmondási idővel felmondani. A felmondási idő alatt az Egyház köteles teljes körűen ellátni jelen szerződésből adódó feladatait, ennek elmulasztása esetén köteles az ebből eredő károkat és többletköltségeket az Önkormányzat részére megtéríteni.

33. A Feladat-ellátási szerződés módosítására, illetve megszüntetésére közös megegyezéssel bármikor lehetőség van.  

34. Azonnali hatályú felmondásra a felek bármelyike a másik fél súlyos szerződésszegése esetén jogosult, az alábbi szerint:

a) A felek súlyos szerződésszegést követnek el, amennyiben jelen szerződésből folyó bármely kötelezettségüknek nem tesznek eleget. 

b) Azonnali hatályú felmondásnak csak azt követően van helye, amennyiben a sérelmet szenvedett fél a szerződésszegő magatartás kiküszöbölésére vagy következményeinek elhárítására a szerződésszegő felet előzetesen írásban, megfelelő határidő megjelölésével felszólította és ez a határidő eredménytelenül eltelt. Az azonnali hatályú felmondást írásba kell foglalni és indokolni kell. A sérelmet szenvedett fél a felmondás helyett vagy mellett követelheti a másik fél szerződésszegéséből eredő kára megtérítését is.

35. Jelen szerződésben nem szabályozott kérdésekben a Polgári Törvénykönyvről szóló 1959. évi IV. törvény, a hatályos Szt. és az Szt-hez kapcsolódó jogszabályok rendelkezései az irányadók.

Felek képviselői a jelen szerződést elolvasás és értelmezés után, mint akaratukkal mindenben megegyezőt jóváhagyólag írták alá.

Kiskőrös, 2011.

   _____________________________                          ________________________________

Önkormányzat képviseletében       

                      Magyarországi Baptista Egyház 
(polgármester, jegyző)


                                  képviseletében

